
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
privind prelungirea contractelor de inchiriere aprobate prin HCLMT nr.339/2011 privind aprobarea Caietului de sarcini, a Instrucțiunilor privind elaborarea și prezentarea ofertei și a contractului de închiriere pentru scoaterea la licitație publică deschisă a aplasamentelor în vederea ocupării domeniului public cu chioscuri, tonete

	
			Prin Ordonanța Guvernului nr.99/2000 privind comercializarea produselor și serviciilor de piață, aprobată prin Legea nr.650/2002, precum și a Normelor metodologice de aplicare a O.G.99/2000 aprobată prin H.G. nr.333/2003, art.6 alin.(2): exercitarea activității de comercializare în zone publice este supusă acordului autorităților administrațiilor publice locale sau ale sectoarelor municipiului București, după caz, cu respectarea regulamentelor proprii ale acestora și a planurilor de urbanism.
			Prin HG nr.348/2004 cap. VII, art.27 privind exercitarea comerțului cu produse și servicii de piață în unele zone publice, comerțul în pasaje publice, drumuri publice și străzi sau în special, în alte condiții decât în piețe, se realizează în baza strategiei de dezvoltare a fiecărei localități, adoptată de autoritățile administrației publice locale și care are în vedere dezvoltarea și animarea străzilor cu vad comercial, revitalizarea unor vaduri comerciale.
			Prin HCLT nr.339/2011 a fost aprobată închirierea domeniului public pentru amplasare construcții cu character provizoriu-chioscuri pe o perioadă de 5 ani de la data predării domeniului public. Conform proceselor verbale de predare-primire a terenului către locatari, aceastea au fost predate în cursul anului 2014 urmând astfel ca valabilitatea contractelor de închiriere să expire în scurt timp.
			Având în vedere că în acest mod se face venit la bugetul local, ceea ce duce la o crestere economică în condițiile în care chiriașii terenurilor dau dovadă de bună credință achitându-și la termen obligațiile financiare și respectând clauzele contractuale.
			Având în vedere că în zonele în care se află amplasate chioșcurile s-a constatat necesitatea desfășurării activității comerciale de tip comercializare produse de alimentație publică și produse nealimentare.
	Urmare a celor de mai sus considerăm necesară și oportună promovarea proiectului de hotărâre privind aprobarea prelungirea cu 5 ani a valabilității contractelor de închiriere aflate în vigoare, în aceleași condiții contractuale.

